एरवजनाङ्गः


एरवपदस्य निष्पत्तिः 
‘एरव’ पदं ‘इरव’ पदात् निष्पन्नम् अस्ति । कोडगुभाषया ‘इर’ इत्युक्ते ‘भिक्षा’ इत्यर्थः ।  अतः इरव इत्युक्ते भिक्षुकः इत्यर्थः । एते उदरनिमित्तं भिक्षावृत्तिं आश्रितवन्तः सन्ति । एतस्य पदस्य अन्या व्युत्पत्तिः एवमस्ति ।  केरळस्य सामाजिकव्यवस्थायां कस्यचित् व्यक्तेः प्रतिष्ठा, स्थानमानाः च सः कियतः दूरतः स्वस्य अशुद्धतां सूचयति  इत्यनेन निर्धरितं भवति स्म ।  तत्रत्य उच्चवर्णस्य जनाः स्वगृहस्य वितर्दिपर्यन्तम् आगन्तुं योग्यान् ‘इरावुळेर्’ इति आह्वयन्ति स्म ।  मलयाळभाषया ‘इर’ इत्युक्ते वितर्दिः, ‘उळेर्’ इत्युक्ते उपवेशनम् इत्यर्थः । अतः ‘इरावुळेर्’ एव ‘एरव’ इति परिवर्तितं स्यात् ।

एरवजनाङ्गीयानां लक्षणानि
एरवाः कोडगुमण्डलस्य दक्षिणभागे अधिकतया दृश्यन्ते ।  कोडगुमण्डले ये दासाः आसन् ते एरवाः इति अभिज्ञायन्ते इति कोन्नोर् (१८७०) अभिप्रायं वदति ।  एरवाः कृष्णवर्णाः अलककेशिनः, दृढोष्ठवन्तः, तीक्ष्णनासिकावन्तः,  दीर्घहस्तपादवन्तः च । एतेषाम् औन्नत्यम् अपि  न तावत् अधिकम् । 
एरवजनानां प्रभेदाः==
एतेषु पञ्जिरि, पणि, बडग, काकेएरव च  इति चत्वारः प्रभेदाः सन्ति ।  एते चत्वाराः अपि समानजनाङ्गीयाः इति अभिप्रायः  एतावत्पर्यन्तम् आसीत् ।  किन्तु चत्वारः  अपि  कस्यचित् संयुक्तजनाङ्गस्य जनाः इति समाज-सांस्कृतिकाध्ययनदृष्ट्या वदन्ति चेत् सम्यक् न भवति ।  यतः तेषां  पृथक् भाषा, वस्त्रं, समाजव्यवस्था च अस्ति (डा. पि.एन्. हरीश्.२००३) ।  वस्तुतः एरव इति कश्चित् पृथक् जनाङ्गः ।  ते एव पञ्जिरि एरवाः इति अभिप्रयन्ति ।

एरवजनानां सामाजिकव्यवस्था
एतेषु २३ कुलानि सन्ति ।  पूकरिमणे, करिचरते, काळप्पे च देवाः सन्ति ।  बालानां कृते पितामहस्य प्रपितामहस्य नामानि स्थापयन्ति ।  मार, चोम, तिरुनाड, अमाचे इति बालानां नामानि, मरे, चोमि इति बालिकानां नामानि भवन्ति ।  एतेषां प्रमुखः ‘कङलाडि’ ।  एतेषु चतुर्विधविवाहाः भवन्ति । 
 १. समञ्जनविवाहः  
 २. चयनस्य विवाहः  
 ३. पलायनविवाहः  
 ४.  बलात् विवाहः इति । 
विधवायाः पुनर्विवाहस्य अवसरः अस्ति । शवं भूमेः अन्तः स्थापयन्ति ।  असहजमरणं चेत् तन्नाम गजस्य प्रहारेण, व्याघ्रचित्रकयोः खादनेन, सर्पदशनेन, वृक्षात्  पतित्वा च मरणं प्राप्नोति चेत्  शवं दहन्ति ।  एते सर्वचेतनवादिनः ।  भूमिः, सूर्यः, चन्द्रः, शिलायाः च आराधाकाः ।  पिशाचे विश्वसः अस्ति ।  दैव-पिशाचेभ्यः बलिं यच्छन्ति ।एते दक्षिणद्राविडगणस्य भाषां वदन्ति ।

कर्णाटकस्य आदिवासिनः
श्टब्स् संस्कृतसम्बद्धाः
न प्राप्तः संस्कृतसम्बद्धभाषानुबन्धः
सर्वे अपूर्णलेखाः
सर्वे न प्राप्ताः भाषानुबन्धाः
चित्रं योजनीयम्
भाषानुबन्धरिहतपृष्ठेषु सामञ्जूषायोजनीया

सम्बद्धाः लेखाः 

 संस्कृतम्
 भारतम्
 हिन्दूधर्मः
 वैदिकसाहित्यम्